Ek wil my hande in die see druk en oor my lippe vryf totdat die sout van jou lyf tot agter my tong gaan sit…totdat ek jou kan proe…totdat ek Griekeland in jou proe.
Ek wil myself in jou gaan gooi totdat die onnodige lewe uit my gewas is, en ek skoon op jou klipstrand kan le….Totdat die son oor my lyf kom le.
Ek wil die son vra om my skouers te bevoel, te vryf en te soen…totdat al die strale oor my dans…net soos ‘n koggel-tango.